

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

**„Oprava stropnej dosky šachty č.924.1a“**

**ČASŤ 1 – VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

1. **Predmet zákazky**

Predmetom zákazky je realizácia opravy stropnej dosky šachty č 924.1a na ulici Vladimíra Clementisa a Teodora Tekela v Trnave podľa dokumentácie posudku vypracovaného Ing. Ivan JINDRA v 04/2025, ktrá navrhuje tvar a výstuž stropnej dosky šachty č.924.1 .

Podrobné vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude uzatvorenie objednávky.

1. **Miesto a termín realizácie predmetu zákazky**

 Miesto realizácie:

**MH Teplárenský holding, a.s.** závod Trnava, šachta č.924.1 na uliciach Vladimíra Clementisa a Teodora Tekela v Trnave :



Termín dodania predmetu súťaže : **predpoklad realizácie v 08/2025 a odovzdanie diela do 31.08.2025**

1. **Obhliadka miesta realizácie zákazky**

Obhliadka je vzhľadom na povahu predmetu diela povinná, pre získanie všetkých informácií, potrebných na prípravu a spracovanie ponuky. Na obhliadke dostanú účastníci informácie u zodpovednej osoby obstarávateľa **Dobrovodský Jozef,**  mobil : +421 908 782 612/ e-mail : jozef.dobrovodsky@mhth.sk

Obhliadka sa bude konaťdňa: **21.05.2025 o 10:00** hod so stretnutím na mieste diela šachta 924.1a v Trnave. Vašu účasť spolu s názvom firmy a osobami na účasť nahláste mailom na jozef.dobrovodsky@mhth.sk

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok a jeho zaslaním na adresu peter.dojcan@mhth.sk

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom peter.dojcan@mhth.sk ) najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Predložením ponuky v module NIPPON účastník potvrdzuje, že spĺňa všetky nižšie uvedené požiadavky obstarávateľa. Na výzvu obstarávateľa je povinný bezodkladne predložiť príslušné doklady a dokumenty preukazujúce splnenie podmienok účasti a požiadaviek obstarávateľa v súťaži, a to v nasledovnej forme:

 7.1 **Deklaráciu potrebných povolení a oprávnení na výkon a dodávku predmetu obstarávania** v zmysle platnej legislatívy v SR. (účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky) Tento bod nie je možné preukazovať prostredníctvom tretích strán, bez predošlého súhlasu obstarávateľa

* 1. Súhlas s obsahom **„Čestné vyhlásenie účastníka MHTH.docx**“, ktoré tvorí prílohu týchto súťažných podkladov.
	2. Súhlas s „**Platnosť cien do 30.09.2025**“
	3. Súhlas s **„Všeobecné zmluvné podmienky pre nákup\_MHTH“.** ktoré tvorí prílohu týchto súťažných podkladov.
	4. Cenovú ponuku podľa časti 4 týchto súťažných podkladov, ktorú vyplníte elektronicky, a doplníte vo forme elektronického dokumentu celkovou cenou, termínmi plnenia a jednoduchého výkazu výmer
	5. Uchádzač musí byť ku dňu podpisu zmluvy zapísaný v registri partnerov verejného sektora podľa zákona č. 315/2018 Z. z. o registri partnerov verejného sektora. Uchádzač berie na vedomie, že zápis v registri partnerov verejného sektora je podmienkou uzatvorenia zmluvy.(Pozn.: aplikuje sa v prípade prekročenia limitov podľa zákona)
	6. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie.
1. **Predloženie ponuky**

 Účastník môže predložiť iba jednu ponuku. Účastníkom sa **nepovoľuje predložiť variantné riešenie**. Ak súčasťou ponuky bude aj variantné riešenie, toto nebude brané do úvahy.

 Účastník predkladá ponuku elektronicky v module „NIPPON“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk a harmonogram súťaže**

**1. kolo:Vstupné kolo, obhliadky, kolo otázok a odpovedí**

 od 14.05.2025 07:00 do 29.05.2025 do 10:00

 obhliadka :21.05.2025 10:00

 lehota na predkladanie ponúk: **29.05.2025 do 10:00**

**2. kolo: Aukčné kolo -** 29.05.2025 10:00

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9. bod 1

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

1. **Vysvetľovanie ponúk**

 Obstarávateľ môže požiadať elektronicky prostredníctvom modulu „NIPPON“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „NIPPON“.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v  ČASŤ 2 – KRITÉRIA NA VYHODNOTENIE PONÚK

1. **Platnosť ponuky**

Lehota viazanosti ponúk je stanovená **do 30.09.2025.**

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,

**ČASŤ 2 – KRITÉRIA NA VYHODNOTENIE PONÚK**

Jediným kritériom na vyhodnotenie ponúk **je najnižšia cena za dodanie predmetu obstarávania vyjadrená v eurách, s uvedením ceny bez DPH** vypočítaná podľa časti 4 – Spôsob určenia ceny. Poradie účastníkov sa určí v aukčnom kole „NIPPON“ aukcie. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 – OPIS PREDMETU ZÁKAZKY**

**Rozsah predmetu zákazky:**

Predmetom zákazky je realizácia opravy stropnej dosky šachty č 924.1a na ulici Vladimíra Clementisa a Teodora Tekela v Trnave podľa dokumentácie posudku vypracovaného Ing. Ivan JINDRA v 04/2025, ktrá navrhuje tvar a výstuž stropnej dosky šachty č.924.1 .

 Špecifikácia opravy šachty č.924.1a.

**Minimálny požadovaný rozsah prác: Oprava stropnej dosky šachty č.924.1a**

1. Ohradenie staveniska, rezanie asfaltu na vonkajšie rozmery šachty.
2. Demontáž provizórnej výstuže šachty, oceľ. poklopov 3ks a realizácia celoplošného debnenia pred búraním.
3. Búranie stropnej dosky, odkopanie šachty po obvode do hĺbky 0,8m /z 3 strán/, odvoz a likvidácia stavebnej sute.
4. dodávka, montáž, zhotovenie betónového prefabrikátu - armovanie a betonáž stropnej dosky podľa pôvodných rozmerov šachty pred opravou, podľa vypracovaného projektu Ing. Ivan Jindra, Vančurova 6184/4, 917 01, Trnava.
5. Domurovanie vlezov šachty 2x, dodávka a montáž nových kompozitných vodotesných poklopov 900x600 - zaťaženie D400 vrátane kľúčov.
6. Asfaltový náter betónu, realizácia izolácie stropnej dosky a obnažených stien šachty proti vode /asfalt. pásy/.
7. Demontáž debnenia, vyčistenie, náter šachty farbou do vlhkého prostredia, odtieň biely.
8. Demontáž plechovej a minerálnej izolácie, odvoz a likvidácia.
9. Dodávka a montáž novej plechovej a minerálnej izolácie potrubia a armatúr /snímateľné/ v šachte /pozink. plech hr.0,55mm, minerálna izolácia hr.0,05m
10. Dodávka a montáž nových oceľových pozinkovaných rebríkov 2x.
11. Realizácia podkladového betónu a pokládka asfaltobetónu komunikácie podľa podmienok Rozkopávkového povolenia MÚ Trnava.
12. Likvidácia odpadov v zmysle Zákona č. 79/2015 Z. z. MNV SR o nakladaní s odpadmi.
13. Realizácia za dodržania podmienok Príloha č.2 podmienky bezpečného výkonu prác a Príloha č.3 - Zásady dodržiavania ochrany ŽP v podmienkach MHTH a.s- závod Trnava
14. Odovdzanie osvedčení o akosti a kompletnosti výrobkov a použitých materiálov v zmysle platnej legislatívy.

Predpokladaný termín realizácie: do 08.2025

**ČASŤ 4 - SPÔSOB URČENIA CENY**

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms 2020 DDP Trnava

**Predmetom "NIPPON" sú tieto položky:**

|  |  |  |  |
| --- | --- | --- | --- |
| **P. Č.** | **NÁZOV POLOŽKY** | **MJ** | **MNOŽSTVO** |
| 001. | Oprava stropnej dosky šachty č.924.1a*Bližšia špecifikácia položky:*Špecifikácia opravy šachty č.924.1a.Minimálny požadovaný rozsah prác: Oprava stropnej dosky šachty č.924.1aa) Ohradenie staveniska, rezanie asfaltu na vonkajšie rozmery šachty.b) Demontáž provizórnej výstuže šachty, oceľ. poklopov 3ks a realizácia celoplošného debnenia pred búraním.c) Búranie stropnej dosky, odkopanie šachty po obvode do hĺbky 0,8m /z 3 strán/, odvoz a likvidácia stavebnej sute.d) dodávka, montáž, zhotovenie betónového prefabrikátu - armovanie a betonáž stropnej dosky podľa pôvodných rozmerov šachty pred opravou, podľa vypracovaného projektu Ing. Ivan Jindra, Vančurova 6184/4, 917 01, Trnava.e) Domurovanie vlezov šachty 2x, dodávka a montáž nových kompozitných vodotesných poklopov 900x600 - zaťaženie D400 vrátane kľúčov.f) Asfaltový náter betónu, realizácia izolácie stropnej dosky a obnažených stien šachty proti vode /asfalt. pásy/.g) Demontáž debnenia, vyčistenie, náter šachty farbou do vlhkého prostredia, odtieň biely.h) Demontáž plechovej a minerálnej izolácie, odvoz a likvidácia.i) Dodávka a montáž novej plechovej a minerálnej izolácie potrubia a armatúr /snímateľné/ v šachte /pozink. plech hr.0,55mm, minerálna izolácia hr.0,05mj) Dodávka a montáž nových oceľových pozinkovaných rebríkov 2x.k) Realizácia podkladového betónu a pokládka asfaltobetónu komunikácie podľa podmienok Rozkopávkového povolenia MÚ Trnava.l) Likvidácia odpadov v zmysle Zákona č. 79/2015 Z. z. MNV SR o nakladaní s odpadmi.m) Realizácia za dodržania podmienok Príloha č.2 podmienky bezpečného výkonu prác a Príloha č.3 - Zásady dodržiavania ochrany ŽP v podmienkach MHTH a.s- závod Trnavan) Odovdzanie osvedčení o akosti a kompletnosti výrobkov a použitých materiálov v zmysle platnej legislatívy.Predpokladaný termín realizácie: do 08.2025 | súbor | 1.00 |

V čase vymedzenom pre **Aukčné kolo máte možnosť prijať aktuálny dopyt tým, že odkliknete tlačidlo AKCEPTUJEM a Akceptáciu ďalej potvrdíte v novo otvorenom okne stlačením tlačidla OK**.**V prípade, že Akceptáciu aktuálneho dopytu neuskutočníte, potom pre vás Aukčné kolo končí a ďalej už nie je možné pokračovať.**
V prípade potreby bližšej špecifikácie sa, prosím, obráťte na vyhlasovateľa.

**PRIEBEH**

Výberové konanie prebehne formou "NIPPON". Po prihlásení účastníka do výberového konania mu bude odoslaný desaťmiestny prístupový kľúč.

**Vstupné kolo
14.05.2025 07:00** bude sprístupnený eAukčný portál na prihlásenie, pričom každý účastník vidí len Vyvolávaciu cenu. Žiadne iné zmeny v tomto kole nie sú povolené. **Aukčné kolo
29.05.2025 10:00** bude Aukčné kolo otvorené a všetkým účastníkom sa zobrazí vyvolávacia

cena **30 000.00 EUR** a následne potom aktuálny dopyt, interval zmeny **45 sekúnd**, krok zmeny **1 000.00 EUR** a čas do zmeny ponuky. V čase vymedzenom do konca prebiehajúceho kroku, kedy má dôjsť k ďalšej zmene, máte možnosť prijať aktuálny dopyt tým, že kliknete na tlačidlo **AKCEPTUJEM** a **Akceptáciu** potvrdíte v novo otvorenom okne stlačením tlačidla OK. V prípade, že **Akceptáciu** aktuálneho dopytu neuskutočníte, potom pre vás Aukčné kolo končí a ďalej už nie je možné pokračovať.

 **NÁVOD**

**TECHNICKÉ NÁROKY**

Váš počítač musí byť pripojený na Internet. Pre bezproblémovú účasť v elektronickej aukcii je nutné mať v počítači nainštalovaný jeden z podporovaných webových prehliadačov:

- Mozilla Firefox 13.0 a vyššia (http://firefox.com)

- Google Chrome (http://google.com/chrome)

- Microsoft Edge (https://www.microsoft.com/edge)

V internetovom prehliadači je nutné povoliť vyskakovacie okná, javascript a mať zapnuté cookies. Návod na zapnutie cookies je k dispozícii na internetovej adrese http://proebiz.com/sk/podpora.

**AKO SA PRIHLÁSITE DO "NIPPON"**

V sekcii PRIHLÁŠKA tejto pozvánky kliknite na TU. Dostanete sa do Prihlášky. Tu potvrďte súhlas s Pravidlami, vyplňte požadované údaje a prihlášku odošlite. Týmto ste prihlásení do elektronického výberového konania.

Súčasťou prihlášky je zvolenie prístupového mena a hesla (min. dĺžka prístupového mena aj hesla je 8 znakov). Pomocou týchto údajov môžete následne (po doručení kľúča) vstúpiť do eAukčnej siene. Odporúčame vám zvoliť si zapamätateľné meno aj heslo. V prístupových údajoch nepoužívajte, prosím, medzery, diakritické znamienka, ani špeciálne znaky.

Svoje prihlasovacie údaje si zapamätajte!

**AKO VSTÚPIŤ DO eAUKČNEJ SIENE**

Pre vstup do eAukčnej siene použite internetový odkaz (adresu) v časti POZVÁNKA tejto pozvánky. Kliknutím na ňu sa vám otvorí internetový prehliadač na adrese eAukčnej siene vyhlasovateľa. Bude potrebné zadať prístupové údaje (meno, heslo – zvolíte si sami v prihláške a kľúč – bude vám doručený e-mailom po vyplnení prihlášky). Pokiaľ tieto údaje zadáte správne (heslo aj kľúč sú skryté), prebehne autentifikácia a otvorí sa vám eAukčná sieň. Desaťmiestny kľúč možno kopírovať (napr. pomocou kláves Ctrl+C) z e-mailu a následne vložiť do príslušného políčka (Ctrl+V). Do eAukčnej siene sa nedá vstúpiť pred začiatkom eAukcie (začiatkom býva obvykle Vstupné kolo).

V prípade akýchkoľvek komplikácií kontaktujte, prosím, administrátora. Kontakt na neho nájdete v časti KONTAKTY.

**AKO SA Z eAUKČNEJ SIENE ODHLÁSIŤ**

Odhlásenie vykonáte pomocou tlačidla LOGOUT, ktoré sa nachádza v pravom hornom rohu eAukčnej siene. Pokiaľ odhlásenie uskutočníte zatvorením okna internetového prehliadača, do eAukčnej siene sa bude možné znovu prihlásiť až za 20 s.

**ČO MÔŽETE VO VSTUPNOM KOLE**

Vstupné kolo slúži na prihlásenie. Sústreďte sa tiež na čas. Ten sa mení obvykle v rozmedzí 3 - 5 sekúnd. Pokiaľ sa tak nedeje, pravdepodobne máte prerušené spojenie a bude potrebné sa do eAukčnej siene znovu prihlásiť.

**ČO MÔŽETE V AUKČNOM KOLE**

V Aukčnom kole v nastavených časových intervaloch dochádza k zmenám cenovej ponuky o vopred určený krok. V čase vymedzenom do konca prebiehajúceho kroku, kedy má dôjsť k ďalšej zmene, máte možnosť prijať aktuálnu cenovú ponuku tým, že odkliknete tlačidlo AKCEPTUJEM a Akceptáciu potvrdíte v novo otvorenom okne stlačením tlačidla OK. V prípade, že Akceptáciu aktuálneho dopytu neuskutočníte, potom pre vás Aukčné kolo končí a ďalej už nie je možné pokračovať.

V priebehu on-line výberového konania prosím sledujte:

čas - jeho zmena potvrdzuje váš kontakt s eAukčným systémom.

V prípade, že sa čas zastaví, stlačte klávesu F5 pre obnovenie zobrazenia siene.

komunikácia s administrátorom - nástroj pre komunikáciu s administrátorom. Tu môžete komunikovať s administrátorom a prijímať jeho správy.

Celý priebeh on-line výberového konania od odoslania pozvánok až po ukončenie je zaprotokolovaný do histórie. Všetky vykonané operácie sú zaznamenávané s presnosťou na sekundy.

Z technickej podstaty fungovania internetových systémov neodporúčame čakať s vkladaním cien v eAukčnej sieni na posledné sekundy prebiehajúceho kola. Takto zadané hodnoty nemusia dôjsť včas k serverovým systémom - napr. z dôvodu spomalenia internetového pripojenia, oneskorenej odozve webového prehliadača, resp. operačného systému. Môže sa teda stať, že ponuky v posledných 5-tich sekundách nemusia byť systémom bezvýhradne prijaté (akceptované).

**V PRÍPADE TECHNICKÝCH PROBLÉMOV V PRIEBEHU ON-LINE VÝBEROVÉHO KONANIA SA OBRACAJTE NA ADMINISTRÁTORA Peter Dojčan +421 907 703062 /** **peter.dojcan@mhth.sk**

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú podrobne stanovené v Všeobecné zmluvné podmienky pre nákup\_MHTH“

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 – Všeobecné zmluvné podmienky pre nákup\_MHTH“

príloha č. 3 – Otázky\_a\_odpovede

Príloha č. 4 - Projekt šachty č.924.1a

Príloha č. 5 - Príloha č.2 podmienky bezpečného výkonu prác

Príloha č. 6 - Príloha č.3 - Zásady dodržiavania ochrany ŽP v podmienkach MHTH a.s- závod Trnava